2

                                                                          PATVIRTINTA
                                                                        Klaipėdos r. Dituvos Aleksandro Teodoro Kuršaičio 
                                                                        pagrindinės mokyklos direktoriaus 
                                                                        2024 m. rugsėjo 2 d.  įsakymu Nr. D1-132
KLAIPĖDOS R. DITUVOS ALEKSANDRO TEODORO KURŠAIČIO PAGRINDINĖS MOKYKLOS KLASĖS VADOVO PAREIGYBĖS APRAŠYMAS
I SKYRIUS
PAREIGYBĖ
1. Klaipėdos r. Dituvos Aleksandro Teodoro Kuršaičio pagrindinės mokyklos (toliau – Mokykla)  klasės vadovo pareigybė priskiriama specialistų grupei.
2. Pareigybės lygis – A2.
3. Pareigybės paskirtis – koordinuoti ir organizuoti vadovaujamos klasės veiklą, jai vadovauti.
4. Klasės vadovas tiesiogiai pavaldus direktoriaus pavaduotojui ugdymui.
II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI
5. Klasės vadovo pareigas einantis asmuo turi atitikti šiuos specialius reikalavimus:
5.1. turėti ne žemesnis kaip aukštasis universitetinis išsilavinimas su bakalauro kvalifikaciniu laipsniu ar jam lygiaverte aukštojo mokslo kvalifikacija arba aukštasis koleginis išsilavinimas su profesinio bakalauro kvalifikaciniu laipsniu ar jam lygiaverte aukštojo mokslo kvalifikacija,  atitinkantį švietimo, mokslo ir sporto ministro nustatytus reikalavimus;
5.2. mokėti naudotis informacinėmis technologijomis;
5.3. mokėti lietuvių kalbą pagal Lietuvos Respublikos valstybinės kalbos įstatymo nustatytus reikalavimus;
5.4. mokėti savarankiškai planuoti ir organizuoti savo veiklą, spręsti iškilusias problemas.
III SKYRIUS
ŠIAS PAREIGAS EINANČIO DARBUOTOJO FUNKCIJOS
6. Šias pareigas einantis darbuotojas vykdo šias funkcijas:
             6.1. kartu su mokiniais ir jų tėvais (globėjais, rūpintojais) planuoti ir organizuoti vadovaujamos klasės veiklą;
             6.2. kontroliuoti mokinių pamokų lankomumą, stebėti jų elgesį, pasiekimus ir kitų pareigų vykdymą, apie tai nuolat informuoti tėvus (globėjus, rūpintojus), reguliariai teikti socialiniam pedagogui informaciją apie Mokyklos nelankančius klasės mokinius, prireikus apie mokinių elgesį informuoti Mokyklos administraciją ir imtis adekvačių prevencijos priemonių, siekiant išspręsti įvairaus pobūdžio mokinių problemas;
              6.3. laiku tvarkyti vadovaujamos klasės mokinių dokumentus (sutartis, mokinio pažymėjimus ir kt.), pildyti ir fiksuoti klasės veiklas, socialines valandas ir kitą informaciją elektroniniame dienyne ir apie tai informuoti  tėvus;
                 6.4. telkti klasės bendruomenę, kurią sudaro mokiniai, jų tėvai (globėjai, rūpintojai), mokytojai bei pagalbos mokiniui specialistai, dirbantys su klase;
                 6.5. bendrauti ir bendradarbiauti su mokinių tėvais (globėjais, rūpintojais), klasėje dirbančiais mokytojais, švietimo pagalbos mokiniui specialistais mokinių ugdymo klausimais, kartu su jais spręsti mokinių ugdymo ir ugdymosi problemas;
               6.6. padėti mokiniams reguliuoti mokymosi krūvį;
                6.7. integruoti specialiųjų ugdymosi poreikių turinčius mokinius į klasės bendruomenę;
                6.8. bendradarbiauti su pagalbos mokiniui specialistais, administracija bei vaiko gerovės komisija;
                6.9. bendradarbiaujant su socialine pedagoge užtikrinti mokinių įsitraukimą į socialinę-pilietinę veiklą;
               6.10. organizuoti vadovaujamos klasės renginius (klasės valandėles, išvykas, ekskursijas, etinius pokalbius, specialistų paskaitas, konkursus, šventes, muges, vakarones, viktorinas ir kt.) ir atsakyti už mokinių saugumą išvykos ar organizuoto renginio metu;
               6.11. skatinti mokinius dalyvauti Mokyklos savivaldoje, bendruose Mokyklos renginiuose;
               6.12. rūpintis mokinių savivalda klasėje. Ugdyti tvirtas mokinių dorovės, pilietines, tautines nuostatas;
               6.13. padėti mokiniams pasirinkti tolimesnio mokymosi ar veiklos kryptį;
               6.14. kaupti vadovavimo klasei patirtį ir ją skleisti Mokykloje bei už jos ribų;
               6.15. dalyvauti Mokyklos savivaldos institucijų veikloje svarstant klasės vadovavimo aktualius klausimus ir teikti siūlymus dėl šios veiklos gerinimo;
               6.16. teikti siūlymus darbo grupėms, administracijai ir pagalbos mokiniui specialistams dėl ugdymo proceso gerinimo, Vaiko gerovės užtikrinimui taikomų priemonių veiksmingumo ir kitais rūpimais klausimais;
               6.17. teikti siūlymus Mokyklos Vaiko gerovės komisijai svarstyti mokinių elgesio ir ugdymosi programų pritaikymo mokinių gebėjimams, jų maitinimo, pavėžėjimo bei kitais rūpimais klausimais;
               6.18. korektiškai naudoti gautus asmens duomenis, išlaikyti turimos informacijos konfidencialumą;
               6.19. kurti ir puoselėti emociškai saugią, mokymuisi palankią socialinę emocinę aplinką, reaguoti į smurtą ir patyčias pagal Mokyklos nustatytą tvarką. 
7.  Darbuotojas už pareigybės aprašyme išvardintų pareigų netinkamą vykdymą ir pavestų užduočių neatlikimą laiku atsako Lietuvos Respublikos darbo kodekso nustatyta tvarka.
________________
SUSIPAŽINAU:
_______________________________________
         (vardas, pavardė, parašas)
__________________________
         (susipažinimo data)
